**REPUBLIKA HRVATSKA – GRAD ZAGREB**

**OSNOVNA ŠKOLA ŽUTI BRIJEG**

Vrtnjakovečka 8, Zagreb

KLASA: 400-01/20-01/03

URBROJ: 251-142-02-20-1

Zagreb, 21. siječnja 2020.

**ZAINTERESIRANIM GOSPODARSKIM SUBJEKTIMA**

Predmet: Poziv na dostavu ponuda u postupku jednostavne nabave - **PEKARSKI PROIZVODI** za

 potrebe školske kuhinje – prehrana učenika Osnovne škole Žutibrijeg u 2020. godini

 CPV 15612500-6, Evidencijski broj nabave 2020/4

Poštovani,

pozivamo Vas da dostavite ponudu za nabavu **PEKARSKIH PROIZVODA**  za potrebe školske kuhinje – prehrana učenika Osnovne škole Žuti brijeg, Vrtnjakovečka 8, Zagreb za 2020. godinu.

U skladu s člankom 15. st. 2. Zakona o javnoj nabavi (NN 120/16 – u daljnjem tekstu: Zakon) za predmetnu nabavu primjenjuje se Odluka o postupku nabave, roba, radova i usluga jednostavne nabave Klasa: 003-05/19-01/03, Urbroj: 251-142-07-19-1 od 7. studenog 2019. godine.

**I.OPĆI PODACI**

**1. Naručitelj:**

Osnovna škola Žuti brijeg, Vrtnjakovečka 8, Zagreb

OIB: 36955576207

e-mail škole: skola@os-zutibrijeg-zg.skole.hr

web: os-zutibrijeg-zg.skole.hr

Odgovorna osoba naručitelja: Veljko Kordić, ravnatelj škole

Kontakt osoba: Marijana Pekčec, tajnica škole

**2. Evidencijski broj nabave**: 2020/4

**3. Vrsta postupka nabave:** jednostavna nabava

**4. Procijenjena vrijednost nabave:** 199.000,00 kn bez PDV-a

**5.Način realizacije nabave:** Naručitelj će s odabranim ponuditeljem sklopiti ugovor o nabavi pekarskih proizvoda.

Ne postoje subjekti s kojima je Naručitelj u sukobu interesa i s kojima ne smije sklapati ugovor o nabavi sukladno članku 75. Zakona o javnoj nabavi (NN 120/16)

**II. PREDMET NABAVE**

Pekarski proizvodi

Oznaka iz jedinstvenog rječnika javne nabave CPV 15612500-6

**III. PRAVILA DOSTAVLJANJA DOKUMENTACIJE**

Zahtijevanu dokumentaciju i dokaze ponuditelj može dostaviti u neovjerenoj preslici.

Dokumentacija se dostavlja isključivo poštom na adresu škole: Osnovna škola Žuti brijeg, Vrtnjakovečka 8, 10040 Zagreb ili osobno dostavom na gore navedenu adresu.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

**Rok za dostavu ponuda je 15 dana od dana objave na web stranici škole.**

Poziv je objavljen na web stranici škole dana 21.1.2020.godine.

Rok za dostavu ponuda je 5. veljače 2020. godine.

**IV.OBVEZNI SADRŽAJ PONUDE**

Ponudi je potrebno priložiti:

* **ispunjen troškovnik** koji je sastavni dio ovoga poziva
* **ispunjen ponudbeni list** koji je sastavni dio ovog poziva
* **ispunjenu izjavu o istinitosti** podataka koja je sastavni dio ovog poziva
* **ispunjenu izjavu o nekažnjavanju** koja je sastavni dio ovog poziva
* **potvrda porezne uprave o stanju duga** (dokument kojim ponuditelj dokazuje da ne postoje obvezni razlozi za isključenje)
* **Potvrda o upisu u sudski, obrtni, strukovni ili drugi odgovarajući** registar države sjedišta gospodarskog subjekta

**V. UVJETI NABAVE**

Postupak nabave završava sklapanjem ugovora.

Ugovor se sklapa na godinu dana, počevši od 28.2.2020. godine.

Mjesto i rok isporuke: Osnovna škola Žuti brijeg, Vrtnjakovečka 8, 10040 Zagreb.

Isporuka robe vrši se nakon zaprimanja narudžbenice naručitelja. U narudžbenici se navode stavke nabave i dan isporuke robe.

Otvaranje ponuda ne provodi se javno.

Otvaranje ponuda provodi se temeljem Odluke o postupku nabave, roba, radova i usluga jednostavne nabave.

Zapisnik o odabiru najpovoljnije ponude biti će objavljen na internetskoj stranici škole. Najpovoljnija ponuda ne mora biti i najjeftinija. S najpovoljnijim ponuditeljem Škola će sklopiti ugovor.

Ravnatelj škole

Veljko Kordić

Privitci pozivu za dostavu ponuda:

-Ponudbeni list

-Troškovnik

-Izjava o nekažnjavanju

-Izjava o istinitosti podataka